Κέρκυρα, 25 Απριλίου 2025

 Αριθ. Πρωτ.: 0795

 Ανάρτηση στο [www.ped-in.gr](http://www.ped-in.gr)

**Πρόσκληση υποβολής προσφορών**

**για Α) την προμήθεια καμινιού κεραμικής και Β) τις κτηριακές βελτιώσεις του εργαστηρίου κεραμικής στις Σινιές, Βόρειας Κέρκυρας (άρθρα 118 & 120 Ν.4412/2016)**

|  |  |
| --- | --- |
| Αναθέτουσα Αρχή: | **Περιφερειακή Ένωση Δήμων Ιονίων Νήσων** |
| Γενικές πληροφορίες: | Πετούσης Αθανάσιος |
| Τηλέφωνα επικοινωνίας: | 2645023330, 6946784961 |
| E –mail για πληροφορίες: | lefkada [ at ] ped-in.gr , info [ at ] ped-in.gr |

Η Περιφερειακή Ένωση Δήμων Ιονίων Νήσων (ΠΕΔ-ΙΝ), λαμβάνοντας υπ’ όψη:

1. Τις διατάξεις του Π.Δ. 75/2011 «Περιφερειακές Ενώσεις Δήμων και Κεντρική Ένωση Δήμων Ελλάδος».
2. Τις διατάξεις των άρθρων 118 και 120 του Ν. 4412/2016.
3. Τον Ν. 4270/14 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις» (ΦΕΚ 143Α/2014).
4. Το Π.∆. 80/2016 (ΦΕΚ 145/Α/05.08.2016) «Ανάληψη υποχρεώσεων από τους Διατάκτες».
5. Το Πρωτογενές αίτημα δαπάνης για την Συνδιοργάνωση Παιδικών Εργαστηρίων Κεραμικής και των κτιριακών βελτιώσεων του εργαστηρίου κεραμικής στις Σινιές, Βόρειας Κέρκυρας με Αριθ. Πρωτ. **531/19.03.2025** και Μοναδικό Κωδικό Αριθμό Διαδικτυακής Ανάρτησης Μητρώου (ΑΔΑΜ) στο ΚΗΜΔΗΣ **25REQ016701510 2025-04-24.**
6. Την Απόφαση **3-10αiv/20.03.2025** του Διοικητικού Συμβουλίου της Περιφερειακής Ένωσης Δήμων Ιονίων Νήσων με θέμα «Έγκριση Πρωτογενούς Αιτήματος Δαπάνης για την Συνδιοργάνωση Παιδικών Εργαστηρίων Κεραμικής και των κτιριακών βελτιώσεων του εργαστηρίου κεραμικής στις Σινιές, Βόρειας Κέρκυρας» με Μοναδικό Κωδικό Αριθμό Διαδικτυακής Ανάρτησης Μητρώου (ΑΔΑΜ) στο ΚΗΜΔΗΣ **25REQ016701618 2025-04-24** και ΑΔΑ: **Ρ1ΞΠΟΞΒΚ-ΙΧ6**.
7. Το με Αριθ. ΑΑΥΣΥΜ **98/24.04.2025** τεκμηριωμένο αίτημα του διατάκτη.
8. Τη με Αριθ. ΑΑΥΣΥΜ **98/24.04.2025** και Αριθ. Πρωτ. **783/24.04.2025** (ΑΔΑ: **9ΒΥΞΟΞΒΚ-Η6Τ**) Απόφαση Ανάληψης Υποχρέωσης με την οποία εγκρίθηκε η δέσμευση πίστωσης ύψους έξι χιλιάδες τετρακόσια σαράντα οκτώ ευρώ (6.448,00 €) συμπεριλαμβανομένου ΦΠΑ 24% για το οικ. έτος 2025 σε βάρος του Κ.Α.: 7413.013 με τίτλο «Δράσεις CRAFT LAB Εργαστήριο Κεραμικής», για Α) την προμήθεια καμινιού κεραμικής και Β) τις κτηριακές βελτιώσεις του εργαστηρίου κεραμικής στις Σινιές, Βόρειας Κέρκυρας, με Μοναδικό Κωδικό Αριθμό Διαδικτυακής Ανάρτησης Μητρώου (ΑΔΑΜ) εγκεκριμένου αιτήματος στο ΚΗΜΔΗΣ **25REQ016709034 2025.04.25**.
9. Τη βεβαίωση της Προϊσταμένης της Οικονομικής Υπηρεσίας επί της ανωτέρω απόφασης ανάληψης υποχρέωσης, για την ύπαρξη του διαθέσιμου ποσού και την δέσμευση στο οικείο Μητρώο Δεσμεύσεων της αντίστοιχης πίστωσης **με α/α 1/2025**.
10. Την **3-8\_\_20.03.2025** Απόφαση του Διοικητικού Συμβουλίου της Περιφερειακής Ένωσης Δήμων Ιονίων Νήσων για την έγκριση της Πρόσκλησης Υποβολής Προσφορών για την Συνδιοργάνωση Παιδικών Εργαστηρίων Κεραμικής και των κτιριακών βελτιώσεων του εργαστηρίου κεραμικής στις Σινιές, Βόρειας Κέρκυρας.
11. Τις εξασφαλισμένες πιστώσεις του προϋπολογισμού έτους 2025 της ΠΕΔ-ΙΝ στον Κ.Α. Εξόδων **7413.013 «Δράσεις CRAFT LAB Εργαστήριο Κεραμικής»**,

προτίθεται να συνάψει σύμβαση για Α) την προμήθεια καμινιού κεραμικής και Β) τις κτηριακές βελτιώσεις του εργαστηρίου κεραμικής στις Σινιές, Βόρειας Κέρκυρας, που δημιουργήθηκε στο πλαίσιο της Πράξης «CRAFT LAB - Residences on the way from products to the Adri-Ionian design» (MIS 5003879) του Προγράμματος Interreg V-A CBC «Ελλάδα -Ιταλία 2014-2020».

Για τον λόγο αυτό προσκαλεί τους ενδιαφερόμενους προμηθευτές να υποβάλουν την οικονομική τους προσφορά (για όλα τα Τμήματα ή μέρος αυτών) για την ανάθεση προμήθειας και υπηρεσιών για την Α) την προμήθεια καμινιού κεραμικής και Β) τις κτηριακές βελτιώσεις του εργαστηρίου κεραμικής στις Σινιές, Βόρειας Κέρκυρας, έως την Τετάρτη 7 Μαΐου 2025 και ώρα 14:00 μ.μ. ηλεκτρονικά στη διεύθυνση lefkada@ped-in.gr

Προσφορές που θα παραληφθούν μετά το πέρας τις προθεσμίας υποβολής δεν θα ληφθούν υπόψη.

Σύμφωνα με τον κανονισμό 213/2008 της Ευρωπαϊκής Επιτροπής, περί κοινού λεξιλογίου για τις δημόσιες συμβάσεις (CPV) η ανωτέρω υπηρεσία ταξινομείται με αριθμητικούς κωδικούς ως εξής:

**CPV: 42300000-9 Βιομηχανικοί ή εργαστηριακοί κλίβανοι, καυστήρες και φούρνοι**

**CPV: 44111900-0 Κεραμικές πλάκες**

**CPV: 50700000-2 Υπηρεσίες επισκευής και συντήρησης εγκαταστάσεων κτιρίου**

Η συνολική εκτιμώμενη αξία της Σύμβασης ανέρχεται στο ποσό των έξι χιλιάδων τετρακοσίων σαράντα οκτώ ευρώ (6.448,00€) συμπεριλαμβανομένου ΦΠΑ 24%, ή αλλιώς καθαρή αξία πέντε χιλιάδων διακοσίων ευρώ (5.200,00€) πλέον ΦΠΑ 24% ποσού χιλίων διακοσίων σαράντα οκτώ ευρώ (1.240,00€).

**Ο/Οι Ανάδοχος/οι θα παραδώσει τον υπό προμήθεια εξοπλισμό και υπηρεσίες στην διεύθυνση:**

Εργαστήριο Κεραμικής REON

Πόρτα Σινιών

ΤΚ 49100 Κέρκυρα

Συγκεκριμένα, η σύμβαση υποδιαιρείται σε δυο (2) Τμήματα και τρεις (3) Κατηγορίες σύμφωνα με τον πίνακα:

|  |  |  |  |  |  |  |
| --- | --- | --- | --- | --- | --- | --- |
| **Τμήμα** | **Περιγραφή** | **Ποσότητα (υπηρεσία ή τεμάχια)** | **Τιμή χωρίς ΦΠΑ (€)** | **Τιμή (€)** |  **ΦΠΑ (€)** | **Συνολικό Κόστος (€)** |
| **Α** | **Προμήθεια καμινιού κεραμικής** |
| 1 | α) Καμίνι top loadβ) set πυρόπλακες και στηρίγματα | α) 1β) 38 | 2.500,00 | 2.500,00 | 600,00 | 3.100,00 |
| **Β** | **Κτηριακές βελτιώσεις του εργαστηρίου κεραμικής στις Σινιές, Βόρειας Κέρκυρας** |
| 1 | Βάψιμο εξωτερικών χώρων και επιδιορθώσεις. | 1 | 1.200,00 | 1.200,00 | 288,00 | 1.488,00 |
| 2 | Διαμόρφωση περιβάλλοντος χώρου | 1 | 1.500,00 | 1.500,00 | 360,00 | 1.860,00 |
|   |   |  | **Σύνολα:** | **5.200,00** | **1.248,00** | **6.448,00** |

Η Σύμβαση θα ανατεθεί με το κριτήριο της πλέον συμφέρουσας από οικονομική άποψη προσφοράς, αποκλειστικά βάσει τιμής. Η αξιολόγηση των προσφορών θα γίνει χωριστά για κάθε Τμήμα (Α και Β) της ως άνω προμήθειας. Η προμήθεια για κάθε Τμήμα της πρόσκλησης θα ανατεθεί στον προσφέροντα που, τηρουμένων των προδιαγραφών, προσφέρει την χαμηλότερη τιμή για τη συγκεκριμένο Τμήμα και όχι τη χαμηλότερη τιμή στο σύνολο της σύμβασης. Ως εκ τούτου ενδέχεται να ανατεθεί η προμήθεια τμήματος της σύμβασης.

Τεχνικές Προδιαγραφές

**Α1α. Προμήθεια καμινιού κεραμικής**

Καμίνι top load, Φ40Χ46 ύψος, 60 λίτρων, 1300C, με controller.

**Α1β. set πυρόπλακες και στηρίγματα**

Πυρόπλακες:

3τεμ ολόκληρες & 2τεμ μισές.

Στηρίγματα:

2,5cm\*6τεμ, 4cm\*6τεμ, 6cm\*6τεμ, 8cm\*3τεμ,10cm\*3τεμ, 12,5cm\*3τεμ, 15cm\*3τεμ, 20cm\*3τεμ.

**Β1. Βάψιμο εξωτερικών χώρων και επιδιορθώσεις.**

Οι εργασίες αφορούν:

• Προετοιμασία Επιφανειών: Αφαίρεση παλαιών βαφών, καθαρισμός από βρωμιά και μούχλα, στεγανωτική επεξεργασία σε περιοχές με υγρασία.

• Επιδιόρθωση Ρωγμών & Φθορών: Καθαρισμός και πλήρωση ρωγμών, αποκατάσταση φθαρμένων τμημάτων του σοβά και αποκατάσταση υγρασίας με ειδικά υλικά.

• Βάψιμο Εξωτερικών Τοίχων: Εφαρμογή δύο στρώσεων ανθεκτικής βαφής για εξωτερικούς τοίχους, με προσοχή σε γωνίες και αρμούς.

**Β2. Διαμόρφωση περιβάλλοντος χώρου.**

Οι εργασίες αφορούν:

• Κλάδεμα Δέντρων και Άγριας Βλάστησης: Κλάδεμα των δέντρων και καθαρισμό της άγριας βλάστησης για να διατηρείται ο χώρος ασφαλής και χωρίς εμπόδια, αποφεύγοντας τη γρήγορη ανάπτυξή τους, που μπορεί να προκαλέσει φθορές ή να περιορίσει τη χρήση του χώρου.

• Κοπή Αγριόχορτων: Τα αγριόχορτα θα πρέπει να κόβονται τακτικά για να διατηρηθεί ο χώρος καθαρός και ασφαλής, αποφεύγοντας την υπερβολική ανάπτυξή τους.

• Διαμόρφωση Κήπου με Χαλίκι και Φυτά: Δημιουργία ενός καλαίσθητου και ασφαλούς κήπου γύρω από την περίφραξη με χαλίκι και φυτά.

**Λόγοι αποκλεισμού**

Αποκλείεται από τη συμμετοχή σε διαδικασία σύναψης σύμβασης οικονομικός φορέας για τον οποίο συντρέχουν οι λόγοι αποκλεισμού του άρθρου 73 του Ν. 4412/2016 ως ισχύει.

**Περιεχόμενο και υποβολή προσφορών**

Οι προσφορές των οικονομικών φορέων θα πρέπει να περιλαμβάνουν:

α) την τεχνική προσφορά. H τεχνική προσφορά θα πρέπει να καλύπτει όλες τις απαιτήσεις και τις προδιαγραφές που έχουν τεθεί από την αναθέτουσα αρχή και να περιλαμβάνει τα έγγραφα και δικαιολογητικά, βάσει των οποίων θα αξιολογηθεί η καταλληλόλητα των προσφερόμενων υπηρεσιών, με βάση το κριτήριο ανάθεσης και σύμφωνα με τα αναλυτικώς αναφερόμενα στις Τεχνικές Προδιαγραφές.

β) την οικονομική προσφορά. Οι τιμές που προτείνονται από τον προσφέροντα είναι δεσμευτικές για τον ανάδοχο.

Η προσφορά ισχύει και δεσμεύει τον προσφέροντα για εξήντα (60) ημέρες από την επομένη της λήξης της προθεσμίας υποβολής προσφορών. Η ισχύς της προσφοράς δύναται να παραταθεί εφόσον ζητηθεί από την υπηρεσία. Αύξηση τιμών των υπηρεσιών από τυχόν λάθη και παραλείψεις από την πλευρά του ανάδοχου δεν γίνονται αποδεκτές.

**Αξιολόγηση προσφορών - ανάθεση**

Κριτήριο ανάθεσης είναι η πλέον συμφέρουσα από οικονομική άποψη προσφορά **βάσει τιμής**.

Σε περίπτωση ύπαρξης περισσότερων της μίας αποδεκτών ισότιμων προσφορών, η ανάθεση γίνεται με κλήρωση μεταξύ των υποψήφιων αναδόχων που μειοδότησαν, σύμφωνα με τα οριζόμενα στις διατάξεις του αρ. 90 ν. 4412/2016 (ΦΕΚ Α΄147).

Η Αναθέτουσα Αρχή διατηρεί το δικαίωμα για ματαίωση της διαδικασίας και επανάληψή της με τροποποίηση ή μη των όρων της παρούσας. Οι συμμετέχοντες δεν διατηρούν κάποια οικονομική απαίτηση έναντι αυτής.

Για την ολοκλήρωση της ανάθεσης ο ανάδοχος που θα οριστεί προσωρινά ανάδοχος, θα κληθεί να προσκομίσει τα κάτωθι δικαιολογητικά τα οποία αποδεικνύουν τη μη συνδρομή των λόγων αποκλεισμού των παρ.1 και 2 του άρθρου 73 του ν. 4412/2016 και συγκεκριμένα:

i) Σε περίπτωση νομικού προσώπου, **γενικό πιστοποιητικό και πιστοποιητικό ισχύουσας εκπροσώπησης** του ΓΕΜΗ, τα οποία να έχουν εκδοθεί έως τριάντα (30) εργάσιμες ημέρες πριν από την υποβολή τους.

ii) **Απόσπασμα ποινικού μητρώου** του/των νομίμου/ων εκπροσώπου/πων του οικονομικού φορέα, το οποίο να έχει εκδοθεί έως τρεις (3) μήνες πριν από την υποβολή του. Η υποχρέωση προσκόμισης του ως άνω αποσπάσματος αφορά αα) στις περιπτώσεις εταιρειών περιορισμένης ευθύνης (Ε.Π.Ε.), ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.), τους διαχειριστές, ββ) στις περιπτώσεις ανωνύμων εταιρειών (Α.Ε.), τον διευθύνοντα σύμβουλο, καθώς και όλα τα μέλη του Διοικητικού Συμβουλίου, γγ) στις περιπτώσεις των συνεταιρισμών τα μέλη του Διοικητικού Συμβουλίου.

iii) **Φορολογική ενημερότητα** σε ισχύ.

iv) **Ασφαλιστική ενημερότητα** σε ισχύ.

v) **Υπεύθυνη Δήλωση** του προσφέροντος οικονομικού φορέα ότι δεν έχει εκδοθεί σε βάρος του απόφαση αποκλεισμού, σύμφωνα με το άρθρο 74 του ν. 4412/2016.

Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον. Σε περίπτωση ανάθεσης της σύμβασης στην ένωση, η ευθύνη αυτή εξακολουθεί μέχρι πλήρους εκτέλεσης της σύμβασης.

**Σε κάθε περίπτωση, πριν την υπογραφή της σύμβασης πρέπει να βρίσκονται σε ισχύ όλα τα ανωτέρω δικαιολογητικά, διαφορετικά θα πρέπει να προσκομιστούν όσα από αυτά έχουν λήξει.**

**Διάρκεια Σύμβασης**

Η διάρκεια της σύμβασης ορίζεται σε **έξι (6) μήνες** από την υπογραφή και ανάρτηση αυτής στο ΚΗΜΔΗΣ.

**Αμοιβή**

Η πληρωμή του/των αναδόχου/ων θα γίνει μετά την παράδοση της προμήθειας, την έκδοση του Οριστικού Πρωτοκόλλου Παραλαβής της Επιτροπής Παρακολούθησης - Παραλαβής και της έγκρισής του από το ΔΣ της Αναθέτουσας Αρχής.

Η πληρωμή θα γίνεται σε ευρώ, με την προσκόμιση των νόμιμων παραστατικών και δικαιολογητικών που προβλέπονται από τις ισχύουσες διατάξεις κατά το χρόνο πληρωμής, καθώς και κάθε άλλου δικαιολογητικού που τυχόν ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Από την πληρωμή παρακρατούνται οι ισχύουσες κάθε φορά υπέρ τρίτων νόμιμες κρατήσεις. Στην παρούσα προμήθεια εφαρμόζεται παρακράτηση φόρου 4% για τα υλικά και 8% για τις υπηρεσίες, επί της καθαρής αξίας των υπό προμήθεια υπηρεσιών.

**Συνημμένα:**

1. «Πρωτογενές αίτημα δαπάνης για την Συνδιοργάνωση Παιδικών Εργαστηρίων Κεραμικής και των κτιριακών βελτιώσεων του εργαστηρίου κεραμικής στις Σινιές, Βόρειας Κέρκυρας με Αριθ. Πρωτ. **531/19.03.2025** και Μοναδικό Κωδικό Αριθμό Διαδικτυακής Ανάρτησης Μητρώου (ΑΔΑΜ) στο ΚΗΜΔΗΣ **25REQ016701510 2025-04-24.**

**Ο Πρόεδρος της ΠΕΔ-ΙΝ**

**Γεώργιος Στασινόπουλος**

**Δήμαρχος Ζακύνθου**